Št.: I-74/2022

Koper, 15. 3. 2022

Zavod za mladino, kulturo in turizem Koper objavlja sledeči

**JAVNI POZIV**

**za izvedbo celoletnega programa filmske umetnosti za odrasle ter otroke in mladino v Mestni občini Koper v letu 2022**

1. **NAROČNIK JAVNEGA POZIVA**

Zavod za mladino, kulturo in turizem Koper, Titov trg 3, 6000 Koper (v nadaljevanju ZMKT).

1. **NAMEN JAVNEGA POZIVA**

Namen javnega poziva je izbor izvajalca za izvedbo celoletnega programa filmske umetnosti za odrasle ter otroke in mladino v Mestni občini Koper v letu 2022.

1. **PREDMET IN PODROČJE JAVNEGA RAZPISA**

ZMKT objavlja javni poziv za izbor izvajalca za izvedbo celoletnega programa filmske umetnosti za odrasle ter otroke in mladino v Mestni občini Koper v letu 2022. Razpisano področje je filmska umetnost.

1. **POGOJI KI JIH MORA IZPOLNJEVATI PRIJAVITELJ**
* organizacije, ki izvajajo programe na področju filmske vzgoje in filmske umetnosti; s poudarkom na kakovostnem evropskemu in avtorskemu filmu; (ter svetovnemu filmu),
* organizator pri izvajanju programa vključuje nacionalne in mednarodne kulturne organizacije in umetnike,
* imajo 10 in večletne izkušnje ter reference pri izvajanju tovrstnih programov;
* predlagatelji lahko kandidirajo le s tistimi programi, za katere ne prejemajo v zadostni meri zagotovljenih drugih finančnih sredstev,
* predlagatelji morajo zagotoviti sredstva za sofinanciranje programov tudi iz drugih virov,
* predlagatelji programov lahko prijavijo le programe, kateri ne prejemajo za prijavljen program drugih finančnih sredstev iz proračuna MOK.

Prijavitelj mora doseči najmanj 50 točk od 80 možnih točk.

**Izbran bo le en prijavitelj z najvišjim številom točk.**

1. **MERILA IN OCENJEVANJE VLOG**

Merila za izbor programov in dodelitev sredstev za javni poziv na področju filmske umetnosti so v prilogi razpisne dokumentacije tega poziva.

Izpolnjevanje razpisnih pogojev ugotavlja komisija za odpiranje vlog, ki jo imenuje ZMKT, na podlagi podatkov iz posamezne prijave in v skladu z merili za izbor programov in dodelitev sredstev za javni poziv na področju filmske umetnosti.

1. **VIŠINA RAZPISANIH SREDSTEV JAVNEGA POZIVA**

Višina razpisanih sredstev za realizacijo programov iz področja filmske umetnosti je 35.000,00 EUR BRUTO.

1. **ROK PORABE DODELJENIH SREDSTEV**

Dodeljena proračunska sredstva morajo biti porabljena v proračunskem letu 2022.

1. **RAZPISNA DOKUMENTACIJA**

Razpisna dokumentacija javnega poziva obsega:

* besedilo javnega poziva,
* podatki o prijavitelju – obr. 1,
* izjava prijavitelja o strinjanju z razpisnimi pogoji – obr. 2,
* merila za izbor.

Prijavi je potrebno priložiti:

- Izpolnjeno prijavo na javni poziv z vsemi zahtevanimi podatki na priloženem obrazcu 1;

- potrdilo o registraciji (upravne enote za društva, ministrstva za ustanove, sodišča za zavode);

- izpis iz poslovnega registra Slovenije – AJPES, ki ni starejše od šest (6) mesecev;

- fotokopijo statuta ali drugega ustanovitvenega akta, iz katerega je razvidna dejavnost na področju, za katero se prijavitelj prijavlja;

- izjava o strinjanju z razpisnimi pogoji – obr. 2,

- dokazila o izpolnjevanju pogoja iz tretje alineje točke 4,

- zaprto finančno konstrukcijo programa po posameznih postavkah stroškov, predvidenih prihodkov, odhodkov ter z navedbo drugih finančnih virov.

1. **ROK IN NAČIN ODDAJE VLOG**

**Razpisni rok prične teči na dan objave javnega poziva in se zaključi 29. 3. 2022.**

**Prijava mora biti izpolnjena na ustreznih (originalnih) obrazcih in mora vsebovati vse bistvene sestavine prijave ter obvezne priloge in podatke, določene v razpisni dokumentaciji. Prijavitelj mora s podpisom izjave o strinjanju z razpisnimi pogoji soglašati s preverjanjem namenske porabe dodeljenih sredstev, odobrenih na podlagi tega javnega poziva in sicer s strani pooblaščenih oseb sofinancerja.**

**Prijava (izpolnjena in podpisana) mora biti predložena v kuverti in priporočeno poslana na naslov: Zavod za mladino, kulturo in turizem Koper, Titov trg 3, 6000 Koper do vključno 29. 3. 2022 oziroma najkasneje ta dan oddana na pošti kot priporočena pošiljka v zaprti kuverti s pripisom na sprednji strani: NE ODPIRAJ – PRIJAVA: Javni poziv za izvedbo celoletnega programa filmske umetnosti.**

Za prepozno se šteje prijava, ki ni bila oddana priporočeno po pošti do vključno 29. 3. 2022.

Za nepopolno vlogo se šteje prijava, ki ne vsebuje vseh bistvenih sestavin, ki jih zahteva besedilo razpisa.

Oddaja vloge pomeni, da prijavitelj sprejema vse pogoje, kriterije in vsa določila razpisa in razpisne dokumentacije ter se strinja z uporabo osebnih podatkov za potrebe vodenja razpisa.

1. **ODPIRANJE VLOG IN OBVEŠČANJE O IZBORU**

ZMKT bo prijavitelje o izboru obvestil predvidoma v 10-ih dneh po zaključku odpiranja vlog.

Po končanem izbirnem postopku bodo na podlagi odločitve komisije rezultati javnega poziva poslani prijaviteljem na elektronski naslov navedenem v prijavnem obrazcu.

1. **DODATNE INFORMACIJE**

Dodatne informacije lahko zainteresirani dobijo preko elektronske pošte kultura@visitkoper.si ali emilija.kastelic@visitkoper.si.

Zavod za mladino, kulturo in turizem Koper